《孤鸾·天然标格》
宋代·佚名

天然标格。是小萼堆红，芳姿凝白。淡伫新妆，浅点寿阳宫额。东君相留厚意，倩年年、与传消息。昨夜前村雪里，有一枝先折。念故人、何处水云隔。纵驿使相逢，难寄春色。试问丹青手，是怎生描得。晓来一番雨过，更那堪、数声羌笛。归去和羹未晚，劝行人休摘。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。